Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8744

d) Az alkotásra való érettség fogalmát nehéz definiálni; abban érhető tetten, hogy valaki (esetünkben: tanuló) önállóan, illetőleg kevés segítséggel ki tudja alakítani valamely alkotás (produktum) koncepcióját, képes a létrehozásához szükséges összes feltételt, eszközt, eljárásmódot előzetesen számba venni és folyamat közben aktuálisan bővíteni, a létrehozó folyamatot megtervezni és következetesen megvalósítani, az alkotáshoz vezető tevékenységeket kitartóan elvégezni, az alkotást létrehozni és adekvát módon prezentálni. A produktumok karaktere szerint beszélhetünk mesterségbeli produktumokról, tudomá-nyos alkotásokról és művészi alkotásokról.

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes